উচ্চ মাধ্যমাকের ফল প্রকাশের তিন দিন আগে প্রকাশিত হতে চলেছে এ বছরের মাধ্যমিকের ফলাফল। আগামী শনিবার ২৭ মে মাধ্যমিকের ফল প্রকাশিত হবে বলে এ দিন মধ্যশিক্ষা পর্যদের পক্ষ থেকে আনুষ্ঠানিকভাবে জানানো হয়েছে।
শনিবার সকাল ন’টায় আনুষ্ঠানিকভাবে ফলপ্রকাশিত হবে। সাংবাদিক বৈঠকেই প্রথম দশজনের মেধা তালিকা ঘোষণা করা হবে। সকাল দশটা থেকে পর্ষদের দফতর থেকে মার্কশিট বিলি করা হবে। একইসঙ্গে ওয়েবসাইটেও জানা যাবে ফলাফল। এবছর মোট ১০ লক্ষ ৭২ হাজার পরীক্ষার্থী এবার মাধ্যমিক দিয়েছিল। গত বছরের তুলনায় এবছর মাধ্যমিকের পরীক্ষার্থীর সংখ্যা কম ছিল। 
এ বছর মাধ্যমিক পরীক্ষা শুরু হতেও অন্যান্য বছরের তুলনায় কিছুটা দেরি হয়েছিল। সেই কারণেই ফল প্রকাশ করতেও কিছুটা দেরি হল।
আগামী মঙ্গলবার ৩০ মে উচ্চ মাধ্যমিকের ফল প্রকাশিত হবে।